L-Airshow f'Settembru se ssir fin-naħa ta' fuq ta' Malta
Imtella' Ġunju 27, 2020 - Aġġornata 27 Ta' Ġunju, 2020 11:48am Il-Malta Aviation Society qed taħdem sabiex permezz ta' kuntatti li għandha tħajjar parteċipanti biex jieħdu sehem fl-Airshow Internazzjonali ta' Malta li se ssir f'Settembru li ġej. Fi stqarrija qalet li l-ispettaklu se jsir fin-naħa ta' fuq ta' Malta filwaqt li għadu mhux magħruf jekk ikunx hemm wirja statika miftuħa għall-pubbliku. Intqal ukoll li Il-Malta Aviation Society se tkun qed tippubblika aktar aġġornament skont l-aħħar żviluppi, fil-ġimgħat li ġejjin. Il-Malta International Airshow beda fl-1993 u dak tal-2020 se jkun is-26 edizzjoni li għalih jattendu eluf ta' familji Maltin.